ગરીબી એટલે તદ્રન ગરીબની ગરીબી નહીં, ગરીબી એટલે મધ્યવર્ગની ગરીબી, એક શરીફ પરીવારની ગરીબી, સફેદ શર્ટ પહેરનારની ગરીબી. . જેને રોજ સાંજે બજારમાં શાક અને દર સપ્તાહે કરિયાણાના વેપારીને ત્યાંથી દાળ ખરીદવી પડે છે એ ગૃહિણીની ગરીબી, બે-રોજગારની ગરીબી જેને સવારની બસ કે ટ્રેન પકડીને દોડતાં નોકરી પર જવાનું હોય છે એ માણસની ગરીબી, જેને પોતાની બેબીને સારી સ્કૂલમાં પ્રવેશ મેળવવા માટે ટ્રસ્ટીના ડ્રોઈંગરૂમનાં ખૂણામાં ચિઠ્ઠી માટે બેસી રહેવું પડે છે એ માણસની ગરીબી !